Doložka vybraných vplyvov

	1. Základné údaje

	Názov materiálu

	Zmluva medzi Slovenskou republikou a Rwandskou republikou o zamedzení dvojitého zdanenia v oblasti daní z príjmov a zabránení daňovým únikom a vyhýbaniu sa daňovým povinnostiam.

	Predkladateľ (a spolupredkladateľ)

	Ministerstvo financií Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov: -

	Termín začiatku a ukončenia PPK
	22.7.2026 – 30.7.2026

	Predpokladaný termín predloženia na pripomienkové konanie
	august 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	september 2026

	

	2. Definovanie problému

	V prípade neexistencie zmluvy o zamedzení dvojitého zdanenia podliehajú príjmy subjektov zdaneniu výhradne podľa vnútroštátnych právnych predpisov dotknutých štátov, ktoré sa môžu často meniť (t. j. neexistuje stabilný a jednotný právne záväzný režim rozdelenia zdaňovacích práv). V praxi to vedie k právnej neistote a riziku cezhraničného dvojitého zdanenia, ktoré sa týka všetkých druhov cezhraničných príjmov (najčastejšie príjmy zo závislej činnosti, príjmy z podnikania, príjmy z dividend, úrokov a licenčných poplatkov a príjmy z nehnuteľností). Nižšia právna istota spočíva najmä v nepredvídateľnosti daňového zaťaženia (premenlivosť vnútroštátnych predpisov) a tiež v možnosti rozdielneho zaobchádzania na základe štátnej príslušnosti (štát zaobchádza s cudzími štátnymi príslušníkmi menej priaznivo ako s vlastnými štátnymi príslušníkmi). Uvedené riziká predstavujú bariéry v rozvoji hospodárskych vzťahov medzi Rwandou a SR. 

	3. Ciele a výsledný stav

	Uzavretím zmluvy sa vytvorí právne záväzný režim rozdelenia zdaňovacích práv medzi SR a Rwandou, zníži sa riziko dvojitého zdanenia pri cezhraničných príjmoch, posilní sa právna istota daňovníkov a zavedú sa mechanizmy výmeny informácií, zákazu diskriminácie a riešenia daňových sporov. Uvedené by malo prispieť k posilňovaniu hospodárskych vzťahov a rozvoju cezhraničného obchodu a investícií medzi SR a Rwandou.

	4. Dotknuté subjekty

	1. Daňoví rezidenti Slovenskej republiky – fyzické osoby a právnické osoby, ktoré sú daňovníkmi s neobmedzenou daňovou povinnosťou v SR podľa § 2 písm. d) zákona č. 595/2003 Z. z. o dani z príjmov v znení neskorších predpisov a ktorým plynú príjmy z Rwandy.  
2. Daňoví rezidenti Rwandsky – osoby, ktoré sú považované za daňových rezidentov Rwandy podľa vnútroštátnych právnych predpisov Rwandy a ktorým plynú príjmy zo SR

	5. Alternatívne riešenia

	Nulový variant, t. j. neuzavrieť zmluvu o zamedzení dvojitého zdanenia. Daňovníci budú podliehať zdaneniu výhradne podľa vnútroštátnych predpisov oboch štátov, čo môže viesť k dvojitému zdaneniu. Dvojité zdanenie je prekážkou pre dosiahnutie cieľov uvedených v bode 3.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Termín: 31. 12. 2036  
MF SR bude sledovať (v spolupráci s FR SR) efektivitu zavedených opatrení prostredníctvom možných prípadov zneužívania zmluvy a vyhýbania sa daňovým povinnostiam, počet prípadov procedúry vzájomnej dohody, počet výmen informácií podľa zmluvy, identifikované aplikačné problémy a prípady dvojitého zdanenia riešené podľa zmluvy. 

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Financovanie návrhu bude v roku 2026 zabezpečené v rozpočte kapitoly Ministerstva financií SR (oblasť informačných technológií, podprogram 0EK0D Informačné technológie financované zo štátneho rozpočtu – MF SR, EKRK 718006 Rekonštrukcia a modernizácia softvéru).

Materiál má potenciálny pozitívny vplyv na podnikateľské prostredie, ktorý nebolo možné kvantifikovať. Podnikatelia, ktorí pôsobia v SR aj Rwande v súčasnosti podliehajú len vnútroštátnym daňovým predpisom SR (najmä zákon o dani z príjmov) a Rwandy. Bez zmluvy o zamedzení dvojitého zdanenia sú podnikatelia (FO aj PO) vystavení riziku, že ich príjem bude podliehať dani súčasne v SR aj Rwande, čo výrazne zvýši ich celkové daňové zaťaženie (t. j. zníži zisk po zdanení). Zmluva zabezpečí, že podnikatelia budú vo vzťahu ku konkrétnemu druhu príjmu platiť daň v konečnom dôsledku len v SR alebo len v Rwande, t. j. nebudú podliehať nadmernému daňovému zaťaženiu. Zmluva tým zároveň posilňuje právnu istotu podnikateľov, pričom im nad rámec vnútroštátnych predpisov umožňuje využiť aj opravné prostriedky v podobe procedúry vzájomnej dohody (článok 23) alebo ochranu pred možnou diskrimináciou (článok 22).

Bilaterálna obchodná a investičná výmena medzi SR a Rwandou je zatiaľ na veľmi nízkej úrovni. Rwanda však patrí medzi najrýchlejšie sa rozvíjajúce a najstabilnejšie ekonomiky v Afrike, a preto uzavretie zmluvy môže poskytnúť impulz pre rast hospodárskych vzťahov medzi SR a Rwandou.

	11. Kontakt na spracovateľa

	Mgr. Jakub Kuchár
Oddelenie medzinárodných daňových vzťahov, Odbor priamych daní, Sekcia daňová a colná 
Ministerstvo financií Slovenskej republiky
jakub.kuchar@mfsr.sk

	12. Zdroje

	Informácie z Ministerstva zahraničných vecí a európskych záležitostí Slovenskej republiky, Finančného riaditeľstva Slovenskej republiky

	13. Stanovisko Komisie na posudzovanie vybraných vplyvov z PPK č. 116/2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

„II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K vplyvom na životné prostredie
Komisia žiada v Doložke vybraných vplyvov upraviť a doplniť body 2. Definovanie problému, 3. Ciele a výsledný stav, 4. Dotknuté subjekty, 8. Preskúmanie účelnosti a 10. Poznámky.
Odôvodnenie: Komisia žiada doplniť bod 2. Doložky vybraných vplyvov 
o konkrétnejšie vymedzenie problému, najmä o uvedenie typov cezhraničných príjmov, pri ktorých môže dochádzať k dvojitému zdaneniu, a o doplnenie problému nižšej právnej istoty daňovníkov pri absencii zmluvného mechanizmu vzájomnej dohody a výmeny informácií. Pre účely Jednotnej metodiky je vhodné jasnejšie uviesť, v čom sa problém prejavuje v praxi.
Komisia žiada doplniť bod 3. tak, aby bol výsledný stav formulovaný konkrétnejšie. Komisia odporúča uviesť, že prijatím zmluvy sa vytvorí právne záväzný režim rozdelenia zdaňovacích práv medzi SR a Rwandou, zníži sa riziko dvojitého zdanenia pri cezhraničných príjmoch, posilní sa právna istota daňovníkov a zavedú sa mechanizmy výmeny informácií, nediskriminácie a procedúry vzájomnej dohody. Aktuálne znenie cieľa je vecne správne, ale výsledný stav možno formulovať konkrétnejšie a lepšie ho previazať s obsahom zmluvy.
Komisia žiada spresniť v bode 4. dotknuté subjekty tak, aby bolo zrejmé, že zmluva sa týka fyzických a právnických osôb, ktoré sú daňovými rezidentmi SR alebo Rwandy a dosahujú príjmy zo zdrojov v druhom zmluvnom štáte. Doložka vybraných vplyvov uvádza daňových rezidentov oboch štátov všeobecne. Reálne dotknutou skupinou sú najmä daňovníci s cezhraničnými príjmami.
Komisia žiada doplniť bod 8. o širšie kritériá preskúmania účelnosti. Komisia odporúča sledovať nielen možné prípady zneužívania zmluvy, ale aj počet prípadov uplatnenia výhod zo zmluvy, počet prípadov procedúry vzájomnej dohody, počet výmen informácií, identifikované aplikačné problémy a prípady dvojitého zdanenia riešené podľa zmluvy. Ciele zmluvy sa netýkajú iba prevencie zneužívania, ale aj zamedzenia dvojitého zdanenia, právnej istoty daňovníkov a fungovania mechanizmov spolupráce medzi daňovými správami.
V časti 10. Poznámky Komisia žiada uviesť aspoň stručnú analýzu koľko slovenských podnikateľských subjektov v súčasnosti pôsobí v Rwandskej republike a naopak, aby bolo zrejmý dôvod a aspoň približné množstvo subjektov, ktorých sa zmluva bude týkať.“

Vyhodnotenie: Pripomienky k bodom 2, 3, 4 a 10 boli akceptované. Pripomienka k bodu 8 bola čiastočne akceptovaná. MF SR nedokáže sledovať počet prípadov uplatnenia výhod zo zmluvy, keďže MF SR ani Finančná správa SR nedisponujú údajmi o počte prípadov uplatnenia výhod zo zmlúv o zamedzení dvojitého zdanenia.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:







2

